Diari Oficial de la Generalitat Valenciana


Sumari del DOGV 3818, del 21-08-2000 (2000/6826)

Informació pública del programa d'actuació integrada del sòl urbanitzable de la plaja de Canet d'En Berenguer, sectors C, E i F.
--------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6826


Organisme emissor
:   Ajuntament de Canet d'en Berenguer

Tipus de document
:   Anunci

Informació pública del programa d'actuació integrada del sòl urbanitzable de la plaja de Canet d'En Berenguer, sectors C, E i F. [2000/X6826]
  
La mercantil Golf Residencial El Puig, SL, ha formulat una proposta de programa d'actuació integrada (alternativa tècnica), l'àmbit d'actuació de la qual comprèn el desenvolupament de la totalitat del sòl urbanitzable de la platja de Canet d'En Berenguer, proposat en la nova revisió del PGOU, aprovada la seua informació pública en ple de la corporació de 27 de juliol del present any, corresponent amb els sectors C, E i F, amb una superfície de 16.10 ha, 8'45 Ha i 10'40 Ha respectivament.
  
S'acompanya:
  
Pla parcial de cadascun dels sectors
  
Avantprojectes d'urbanització
  
Per a informació pública i aprovació conjunta amb el programa, i tot això a l'empara de l'article 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (dipòsit de còpia de l'alternativa a l'Ajuntament, i acta notarial amb remissió d'avís a titulars, periòdic i DOGV).
  
A tenor de l'article 48.1.C), en relació amb l'article 46.3 de la llei esmentada, se sotmet la proposta de programa i d'altres instruments de planejament indicats a informació pública, per termini de vint dies hàbils, comptador a partir de l'endemà de la publicació d'aquest anunci en el Diari Oficial de la Generalitat Valenciana. La documentació esmentada es troba dipositada a l'Ajuntament de Canet d'En Berenguer.
  
Qualsevol persona interessada podrà personar-se a l'Ajuntament (Urbanisme) per a examinar-hi l'exemplar dipositat i formular, si fa el cas, al·legacions, alternatives tècniques o proposicions juridicoeconòmiques, dins del termini indicat al paràgraf anterior (vint dies hàbils a partir de la publicació d'aquest anunci en el DOGV).
  
Alhora, durant el període de cinc dies, comptador a partir del venciment del termini anterior podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa; tret que durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució, i això en la quantia que es determine. En aqueix cas s'hi escaurà la pròrroga de vint dies addicionals de l'art. 46.4 LRAU, cosa que es farà constar a l'expedient, i s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la LRAU s'ha procedit amb anterioritat a aquest anunci, a l'enviament de l'avís amb el seu contingut, a la totalitat de titulars cadastrals afectats.
  
S'hi preveu la possibilitat de supòsits regulats en l'article 59.4 de la Llei de 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i perquè servisca de notificació, s'ha exposat la relació de la totalitat de titulars cadastrals, domicili fiscal i superfície(m2), prèviament al tauler d'edictes de l'Ajuntament i publicat en el Butlletí Oficial de la Província, als efectes pertinents. Com a annex al present s'acompanya també la relació esmentada amb expressió de titular, parcel·la, superfície i adreça.